钦定古今图书集成/明伦汇编/闺媛典/第045卷 > 鲁潜
## 钦定古今图书集成/明伦汇编/闺媛典/第045卷 > 鲁潜

按《太平御览列女传》曰：张氏妻者，丹阳鲁辉之女，名
潜。既适张氏，会其家门伏诛，以潜女弱姑老，故得不
死。然赀产没官，单罄壁立，昏晨力作，供养甚谨，犹应
配适士伍之无妻者，国有常法。知终不免，每与姑言，
有必死之志。姑曰：“‘夫亡改适，悠悠皆是。人当随时之
宜，何至于此’？潜曰：‘悠悠之为，非妾心也’。”后至当配，果
自经死。